**DĖL TURTO (METODINIŲ LEIDINIŲ) PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2022 m. balandžio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 5, 6 ir 8 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 dalimi ir 20 straipsnio 1 dalies 4 punktu, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, atsižvelgdama į Nacionalinės švietimo agentūros 2022 m. balandžio 7 d. raštą Nr. SD-1555(1.6E) „Dėl turto (metodinių leidinių) perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ ir 2022 m. balandžio 14 d. raštą Nr. SD-1671(1.6E) „Dėl 2022 m. balandžio 7 d. rašto Nr. SD-1555 „Dėl turto (metodinių leidinių) perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ 3 priedo patikslinimo“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą trumpalaikį turtą pagal sąrašą (1 ir 2 priedai).
2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio rajono savivaldybės švietimo įstaigoms valdyti, naudoti ir disponuoti juo patikėjimo teise pagal sąrašą (1 ir 2 priedai).
3. Įgalioti Rokiškio rajono savivaldybės administracijos direktorių, jo nesant – administracijos direktoriaus pavaduotoją, pasirašyti sprendimo 1 ir 2 punktuose nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktus.
4. Turtą naudoti savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinti, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti, ikimokyklinio ugdymo, vaikų ir suaugusiųjų neformaliojo švietimo organizavimui, vaikų ir jaunimo užimtumo organizavimui ir ikimokyklinio ir priešmokyklinio ugdymo praktikos, skatinant pokyčius švietimo įstaigų veikloje gerinimui.
5. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL TURTO (METODINIŲ LEIDINIŲ) PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perimti Rokiškio rajono savivaldybės nuosavybėn savarankiškosioms funkcijoms trumpalaikį turtą ir jį perėmus perduoti valdyti, naudoti ir disponuoti juo patikėjimo teise Rokiškio rajono savivaldybės švietimo įstaigoms.

**Teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 5, 6 ir 8 punktai, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1 dalis ir 20 straipsnio 1 dalies 4 punktas, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaujantis Lietuvos Respublikos valstybės ir savivaldybių turto valdymo naudojimo ir disponavimo juo įstatymo (toliau – Įstatymas) 6 straipsnio 2 dalimi, savivaldybė turtą gali įsigyti, savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus Įstatymo 20 straipsnio 1 dalies 4 punkte nustatytais atvejais.

Atsižvelgdami į Nacionalinės švietimo agentūros 2022 m. balandžio 7 d. raštą Nr. SD-1555(1.6E) „Dėl turto (metodinių leidinių) perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“, kuriame siūloma perimti valstybės turtą savivaldybės savarankiškosioms funkcijoms, kuris bus panaudojamas gerinti ikimokyklinio ir priešmokyklinio ugdymo praktiką, skatinant pokyčius švietimo įstaigų veikloje, aprūpinant jas ikimokyklinio ir priešmokyklinio ugdymo metodinės medžiagos rinkiniais, savivaldybės teritorijoje gyvenančių vaikų iki 16 metų mokymuisi pagal privalomojo švietimo programas užtikrinti, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti ir ikimokyklinio ugdymo, vaikų ir suaugusiųjų neformaliojo švietimo organizavimui, vaikų ir jaunimo užimtumo organizavimui, siūlome sutikti perimti valstybės turtą savivaldybės nuosavybėn.

Taip pat siūlome nurodyti, kad perimamas turtas butų perduodamas švietimo įstaigoms valdyti, naudoti ir disponuoti juo patikėjimo teise.

**Laukiami rezultatai.**

Perduotas švietimo įstaigoms turtas bus naudojamas gerinti ikimokyklinio ir priešmokyklinio ugdymo praktiką, skatinant pokyčius švietimo įstaigų veikloje.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |